Kes tahab pargikarva pannukaid? - Mina!
Ole hea. - Ikka söön ära.
Owen, ära loobi lapsi toiduga. - Vabandust, olen täna hommikul elevil.
Konverentsivärgi pärast? - See pole suvaline „värk“.
Iga-aastane New Yorgi pargijuhtide konverents.
New Yorgis on üle 1700 pargi.
Kord aastas saavad nende juhid mõnes keskklassi hotellis kokku.
Suurepärane päev täis ettekandeid, sõprust ja vestlusi tuvide peletamisest.
Tahad juba vanu sõpru näha? - Jah! Gannonit, Nedi, Alonzot.
Meil pole olnud aega muljetadagi.
Aga täna saab bänd lõpuks ometi jälle kokku.
Owen, Gannon, Ned ja Alonzo kohtusid
Queensi Flushing Meadows Parkis,
kus nad pargiskeene uustulnukatena koos töötasid.
Nad lõid uusi mänge Näiteks „Kiirrehitsus“ ja „Tuvasta junn“
Owen oli junnide tuvastamises meister
Sai alati aru, kas tegemist On hiire või nahkhiirega
Nad kasvatasid isegi koos kassi Owen esmaspäeval, teisipäeval
Alonzo kolmapäeval, neljapäeval
Gannon reedel, laupäeval
Ned pühapäeval
Ükskord aitasid nad rentslirotil poegida Ja haigestusid sügelistesse
Tasus ära!
Nüüd rotti nähes mõtlevad nad iga kord Kas see on nende roti laps
Ehk tõesti
Ühel perioodil käisid nad kõik Adriani-nimeliste inimestega
Ja ainsana abiellus Adrianiga Gannon
Pargis, mida ta juhtis
Sõbrad olid isameesteks
Lauldes neljahäälselt
Neli parki, neli häält
Lauldes neljahäälselt
Neli parki, neli häält
Päevad olid pikad Sõprus tugevnes
Igal õhtul käisid nad koos jooksmas
Nad olid parimatest parimad sõbrad
Isegi paremad kui mina ja Owen
Ja nad leppisid kokku Et teevad ühesugused tätoveeringud
Pargivahi ametimärk tagumikul
Kuid Ned oli esimene Ja valu oli liig
Ta palus tätoveerijal Pärast esimest puudet lõpetada
Ja tagumikule jäi vaid täpp
Niisiis lasid ka teised poisid Endale samasugused täpid tätoveerida
Mõne aja pärast Sai igaüks endale oma pargi
Nüüd on nad pärast kõiki neid aastaid Taas koos
Nagu ei oleks nad lahku läinudki
Ja laulavad neljahäälselt
Neljahäälselt
Neli häält ja neli parki
Neli häält, neli parki
Neli häält ja neli parki
Nüüd nad laulavad, jah - Neli häält ja neli parki
Neli häält, neli parki - Nagu oleks aeg peatunud
Neli häält, neli parki Neli häält ja neli parki
Neli parki - Neli häält ja neli parki
Neli häält ja neli parki - Pargijuhtide koorekiht
Laulmas neljahäälselt
Neljahäälselt
Sõprus!
Nüüd on igaühel oma park ja nad töötavad koos ka pargijuhtide täitevkomitees.
See on nagu pargijuhtide ülemkohus.
Aga ilma puuderdatud parukateta.
Teie emal veab, ta tuleb sel aastal kaasa.
Abielu! Ja teie veedate päeva tädi Abby seltsis.
Pannukad ja tädi Abby? Täiuslik päev.
Sul veab, et tuled. Näed mu väikest vempu.
Eelmisel aastal tõmbasid poisid mu korralikult lohku, teen neile tagasi.
Mida nad tegid? Solvasid lindu?
No me pidime eelmisel aastal konverentsilt õlut jooma hiilima,
aga nad andsid mulle muffinikohviku aadressi.
Seda nalja mõistavad vaid täiskasvanud.
Sel aastal võtan kaasa need nädalavanused muffinid.
Ja vaatan, kuidas nad söövad! - Te kohe oskate pidu panna, mis?
Oot, muffinid on nädal aega meie majas seisnud?
Jah, jah. Päris tahked on.
Koletis!
Oot. Jessas. Linnapea helistab. Halloo?
Owen, linnapea palub tähelepanu. Tähendab, mina.
Rääkisin pargiameti juhiga sinu kampaaniast
ja see pakub talle huvi. - Suurepärane!
Keegi on õige elevil.
Aga proua arvates peaksid esmalt otsima pargijuhtide täitevkomitee toetust.
No see ei ole probleem.
Kuulun sellesse isegi ja tunnen teisi liikmeid üsna hästi.
Kohtun nendega tänagi. - Pagan!
Pean teipi otsima minema.
Helen, mida sa näed?
Kõõma, katkiseid juukseotsi, popkornitükikest…
Mitte mu peas. Põrandal.
Ma näen põrandat.
Täpselt. Millal sa põrandaid viimati poleerida lasid?
Vist siis, kui poleerija WC kasutamise pärast vallandasid.
No kutsu ta tagasi. Lähen spaasse väikse varba pealt konnasilma eemaldama.
Ja kui naasen, peavad põrandad särama!
Lapsed, rääkige nii, nagu ma poleks New Yorgis elanud. Mida teha tahaksite?
1000-taalane burrito selle YouTube'i-staari restos?
Helikopteriekskursioon?
Oleksin pidanud vist täpsustama,
et tädi Abbyl on näpud hetkel üsna põhjas.
Aga kui ma tööd leian, teeme seda kõike. Ausõna.
Pean lihtsalt linna läbi käima ja kõikjale kandideerima.
Miks mitte täna? - Te oleksite nõus?
Muidugi, kõik tänavad on töökuulutusi täis.
Teeme sust tänavatüdruku. - See tähendab muud, aga aitäh.
NEW YORGI PARGIJUHID
Päev algab ettekannetega.
„Reovee imeline maailm“,
„Mul meeldib multš“ ja „Ussid, mu arm“.
Lõunaks grillroad.
Gannon, Ned ja Alonzo! Muffiniaeg!
Olgu. Jätka sina siin, ma käin hommikusöögilauas,
enne uinakut. Enne põnevaid ettekandeid.
Nii tore, et tulin.
Vaadake, tervitusmuffinid. Pagan, armastan seda konverentsi!
Imelast pole kusagil näha, õhk on veel puhas.
Imelaps Owen?
Ehk jäi ta oma armsasse ja hirmus tähtsasse Central Parki.
Mees ei tea päris parkidest midagi.
Eelmisel nädalal oli mul rohkem ära visatud diivaneid kui külastajaid.
Kahju. Vanasti oli ta lahe.
Kui teda näeme, üritage vestlust vältida.
Olgu, aitab temast. Pistan selle muffini nahka.
Ei, igavesti rõve.
Vaatame siis. Töökoht mu tädile…
SILMALASER SILMA LASE
Laseroperatsioone oskad teha? - Ei. Oskan lasersõda pidada.
Matusebüroo.
FUNICELLI MATUSEBÜROO JA PUHVET
Jätame selle varuks.
Muudame asja konkreetsemaks. Mida teinud oled?
Igasugu asju. Töötasin naisteriiete poes Nunnu 21,
ülikooli ajal olin Delicios ettekandja
ja ühel suvel administraator Maxine Jacksoni Vahatamisvagunis.
No see on New York.
Tööandjad otsivad tapjainstinkti.
Tee tapja nägu.
Väga hea.
Hea uudis: vaarikamoosi leidsin juba kolmandast saiakesest.
Halb uudis: mingi naine pidas mind Drumgoole Plaza juhiks.
Ja kutsus Beviks. Olen nüüd siis vist Bev.
On sul kõik hästi?
Ei ole. Peitsin end poiste eest
ja kuulsin, kuidas nad mind Imelaps Oweniks kutsusid.
Nad arvavad vist, et ma ei pea eriti töötama ja olen upsakas.
Ei, Owen. Kindlasti ei mõtle nad nii.
Mõtlevad küll, Paige. Ma ei mõista, mis juhtus.
Jah, me pole ammu kohtunud, aga kirju vahetame ju pidevalt.
Hästi. Äkki võin neid kirju vaadata? - Ole hea.
Jah, paha lugu. - Kuidas?
No suurema osa oled saatnud sina ja räägid vaid Central Parkist.
Ei või olla.
„Rekordiline prügikoristuspäev. 20 000-dollarine anonüümne annetus. Mida?“
Kirjutasin vaid, et meil oli rekordiline prügikoristuspäev
ja saime 20 000-dollarise annetuse ning… - Jah, mõistan.
Aga tundub, et keegi ei vastanud ja sa jätkasid:
„Kas saite kirja ikka kätte?“
Alonzo vastab ühe sõnaga: „Jah.“
Tüüpiline Alonzo.
Owen, tean, et te olete kaua sõbrad olnud, aga ehk näevad nemad teie sõprust teisiti.
Mul ei olnud aimugi. Oh ei!
Nad peavad ju minu „Ma süda park“ kampaania kinnitama.
Kuidas, kui nad mind nähagi ei taha?
No asi on selles, et sa räägid vaid Central Parkist.
Äkki leiad mingi muu teema?
Olgu. Räägin siis nende parkidest?
Mina väldiksin parkide teemat. Kallis, oled nende jaoks Imelaps Owen.
Millest me siis räägime? - Nende eludest ja huvidest.
On neil hobisid? Mis neile meeldib?
Pudeliõlu?
Ja Gannon on igavesti suur spordimeeste fänn.
Jah. Spordimeeste.
Ükskord murdis Alonzo mõlemad käed. Aga see ei ole hobi.
Olgu, vajad vist abi.
Oled kindel? Tahan, et saaksid oma esimest konverentsi nautida.
Oh ei. Sinu aitamine on tähtsam kui slaidiesitlus seksikatest nälkjatest.
Olen reporter, söödan sulle poiste kohta infot.
See võib õnnestuda. Armastan su punapäist aju.
Ma lõpetasin.
Põrandad säravad nagu Long Islandi ballikleit.
Oma nägu nägid? - Igat poori.
Aitäh, et nii ruttu tulid.
Tore, et sa solvunud pole. - Oh ei.
Oled sa… Mitte üldse?
Keda Bitsy Brandenham vallandanud poleks?
Tõsiselt. Ammu unustatud.
Parim oled, Mauricio.
Ohoh. Särab.
Oot. Mis toimub?
Mauricio valetas. Muidugi ta solvus.
Ah sa mait!
Ei.
Touché, Mauricio. Touché. Appi!
Seal nad on. Mida ma ütlen?
Olgu. Olen teada saanud, et Alonzo postitab tihti pilte oma suguvõsa talust.
Ja väiksest õepojast. #Walter.
Ja Gannon armastab oma mereakvaariumi.
Akvaariumid ja talud?
Ma ei tea kummastki midagi.
Pole viga, ma söödan sulle infot.
See ei lähe läbi.
Läheb. Keskas tegin ühe peikaga terve aasta sama.
Käisid terve aasta ühe poisiga?
Jah, ta oli hirmus nunnu. Räägime hiljem. Mine!
Owen! - Tillertown!
Ooster! - Tere, poisid.
Võtsin Paige'i kaasa. - Tere!
Näete, ta on olemas. - Rõõm tutvuda.
Paige! Oled täpselt nagu su foto ajalehes. Aga värviline.
Minu naine keeldub tulemast.
Istuge meie juurde, saate juttu ajada. Võtke istet.
Vahva, jah. Vahva.
No nii, Owen. Kuidas CP siis ka elab?
Keda see töö huvitab? Eks ole? Igav!
Ausalt öeldes olen ma keskendunud teistele asjadele.
Millistele? - No teate küll, nagu…
Akvaariumid. - Just. Jaa.
Ma plaanin endale soetada siilkala.
Minul on ka siilkala.
Jah, jah. Nad on nii armsad. Kõigi nende… ogadega.
Sa oled siis akvaariumiomanik? - Veel mitte, aga ühel päeval ehk tõesti.
No anna teada, kui soovid teemasse sukelduda.
Ma võin sulle igasugu nõu anda.
Algab!
Ja nüüd tervitame osariigi juhtivat ussieksperti Theresa Chini!
USSIDE ARENG
No nii, sukeldume ussiaukudesse.
„Otsime abilist“? Ta on siin!
HEI HOPS, JÄTSITOPS
Hangime sulle töökoha, tädi. - Ja mulle jäätist.
Need on jäätised?
Juust ja pipar? Popkorn tšillikastmega? Mis põrgu see veel on?
Tere. Kas võiksin avalduse täita?
Mina olen omanik ja avaldus.
Tore. Noh, mul on ohtralt teeninduskogemust ja…
On see seotud jäätisega?
Ei, mitte päris, aga…
Mis on teie kolm lemmikmaitset? Läks!
Vaatame. Kihiline küpsis, maasika-juustukook, kohv…
Vale. - Vale? Kuidas vale, kui…
Kui te seda ei tea, ei sobi te meie meeskonda.
No selge. Aitäh avatud suhtumise eest.
Lähme, lapsed.
Ja võtke teatavaks, et vürtsikas grillkana pole mingi jäätis.
Olgu, ehk õnnestub selili ujumine.
Pagan. Lift.
Oot, ei. See on Bitsy. Ära tule sisse!
Mida? Sina mind ei käsuta. Mina käsutan sind… Helen!
Mis toimub?
Ära lama seal nagu junn kassi liivakastis. Aita meid siit minema.
Ei saa. Nad leiavad meid, kui mööbli tagasi toovad.
Hull oled? Ma ei jää terveks ööks siia!
No sa võid lahkuda. - Kurat võtaks!
Owen, kas Central Park on mõne uue rekordi purustanud?
Kes teab. Hoopis puhkus kuluks ära.
Eks ole? Talus on vist mõnus elada.
Veider, ma pole sulle oma talust rääkinud.
Rääkisid küll. Oma suuga… Sõnadega. Suguvõsa talu, eks?
Jah, minu väike paradiis.
Toit on hoopis teise maitsega kui suurfarmi kaup.
Aga ilmselt tüütan sind. - Kaugel sellest!
Mulle meeldib väga suguvõsade taludest rääkida.
Tead, mis mulle kõige rohkem meeldib? - Üks hetk. Vabandust, levi pole.
Tere, Bev! Siin sa oledki. - Ma ei ole tegelikult Bev…
Naljanina! Kuule, kas sa šokolaadikooki juba proovisid?
Ei, aga hiljem proovin. - Tule, need saavad otsa.
Anna andeks! - Ei, ära mine.
Owen, kõik kombes?
Hakkasid rääkima, mis sulle talude juures meeldib.
No… Pullid. Ma jumaldan talupulle.
Mida täpsemalt? - Nendega ratsutamist.
Ohoh. - Ratsutamist? Sa ratsutad pullidega?
Jah. Jaa. Lihtsalt hüppan selga ja muudkui ratsutan.
PAKUME TÖÖD ŠÄRK
Tere. Kas töökoht on veel vaba?
Olete butiigis töötanud?
Olen küll. Jajah.
Wisconsinis Oshkoshis kaupluses Nunnu 21.
Samasugused rõivad, aga kaks aastat hiljem.
Aga on teil mingeid erioskusi?
Muidugi, igasuguseid. Aga mida nimelt?
Erioskusi!
Dalton on näiteks balletitantsija,
Mariana lõi aga oma krüptovaluuta Raha-ana.
Renfro on teinud viis dokumentaalfilmi ja osalenud veel kahes.
Jamal on ühes teises riigis kuulus. Ma ei mäleta, millises.
Hästi. Midagi sellist ma teinud ei ole,
aga mul on teistsuguseid oskusi.
Panen mannekeeni riidesse Enne kui kella vaadata jõuate
Oskan voltida keerulise lõikega pluuse Isegi kui neil on küljes püksid
Suudan iga konksu otsa Kõrvarõngad riputada
Panna kliendi naeratama Vaid ühe sõbraliku pilguga
Nägite?
Ma löön teid pahviks Oskusega leida õige suurus
Ma olen ekspert Pükste ritta sättimises
Vean kihla, et suudan teha Sellest butiigist palee
Oma arvukate oskustega Oma arvukate oskustega
Ja ta on veel tagasihoidlik. - Tõsi.
Ta suudab käe tagurpidi pöörata - Peita teie kõrva mündi
Osav üherattalisel
Ja vilunud nukunäitleja
Ta oskab lugusid jutustada Vastavalt kuulaja soovidele
Mäletab iga koera nime
Seega on ta parim
Nii et las ma avaldan teile muljet Oma teenindusoskusega
Ma pole iial midagi varastanud Nii et palun ärge pabistage
Kui on probleem Saan ma sellega hakkama
Oma arvukate oskustega Oma arvukate oskustega
Tagastatav kaup peab olema kasutamata ja algses konditsioonis.
Pärast 50 päeva pakume vaid poe krediiti, selleks esitage ostutšekk. Head päeva!
Nägite, kuidas hämmastasin teid Oma hea mäluga?
Ma ei ole iial haige Ega lähe puhkusele
Lugesin läbi ühe raamatupidamisõpiku Bilanss on mul käpas
Oma arvukate oskustega
Saan selle kinni maksta, kui te mulle tööd annate.
Oma arvukate oskustega
See läks hästi.
Igatahes… Aga sina, Ned? Kuidas sinu eluasjad lähevad?
Minu eluasjad? - Jah. Kuidas need lähevad?
Vabandust, üks hetk.
Owen! Owen.
Eluasjad. Tead küll, näiteks…
Kas sa savu veel voolid?
Mida?
Savi! Savi mõtlesin.
No voolin ikka, aga ainult nädalavahetustel.
Ma lõõgastun nii. - Võrratu! Väga põnev.
Räägi edasi. - No ma just rääkisin.
Aga jessas, sa oled täna õige uudishimulik, mis, Owen?
Üritan end kurssi viia. Räägime alati tööst,
tahan arutada isiklikumaid teemasid.
Jah.
Tead, sinuga on tõesti tore ausalt rääkida. Vahelduseks.
Või nii.
Lihtsalt… Teate, ütlen selle välja.
Vahel tunneme, et sul on Central Parkis tähtis töö ja muust sa enam ei räägigi.
Aga me oleme sind kehvasti kohelnud.
Ja sind taga rääkinud. Palju.
Aga lõppude lõpuks oled sa ju ikka meie vana semu Owen.
Oleme vanad sõbrad. Ja sa ostad siilkala!
Ausalt öeldes olime me sinu peale vist pisut kadedad.
See ei ole õiglane. Anna andeks.
See on väga armas. Aga, poisid, vabandama peaksin vist mina.
Äkki võime vabanduseks õlle välja teha? - Alonzo lemmiklokaal on kohe nurga taga.
Suurepärane mõte. - Nõus.
Las ma pakun. Vembu vesternbaar ja muffinikohvik?
Enam ma alt ei lähe.
Jah. Anna andeks. - Aga ausõna, Owen,
sel korral tahame lihtsalt koos aega veeta. Nagu vanasti.
Jah, olgu, lähme.
Otsin Paige'i üles. Seal ta on.
Ta maitseb seda kooki üsna põhjalikult.
Ütlesin, Bev: kilgijahu maitset pole tundagi.
Oot, mida?
KLEEPUVA SAAPA LOKAAL
No vaata. See polegi muffinipood. Ma meeldin neile.
Tore, et sõpradega taas suhelda said.
Ja küllap kiidavad nad ka su kampaania heaks.
Seal ta ongi, härra Pulliratsur. - Panime su nime kirja, kauboi.
Oh ei. - Tahame sind juba väga näha.
Jah, nüüd saab küll nalja.
Emal oli õigus.
Ma suren, jalad taeva poole, kasutu kondikubu kõrval.
Oot, üks hetk. Mul on mõte.
Kas võin sind tükikaupa ära süüa, et abi saabumiseni elus püsida?
Mida? Ei. Ma mängisin Weehawkenis piljardit.
Kui ma sind õige nurga alt lükkan, põrkad mööda seinu
minu vannituppa.
Su vannituppa? Rõve. - Valikut pole.
Olgu pealegi. Aga nägu ei käpi, sellega teenin raha.
Ma tean, mida ma teen.
Vastu seina. Mööda koridori. Ja otse vannituppa!
Jah. - Sees!
Helista ja kutsu abi.
Ei. Helistan poleerijale ja lasen ta uuesti lahti.
Jah, tore. Ootan siin, kuni sa lõpetad.
Mu jalg! See ragises. Oh ei!
No nii, rodeo-Owen. Sinu kord.
Olgu, poisid, ma ei olnud enne päris aus.
Kuulsin, et nimetasite mind imelapseks, ja mõistsin, mida must tegelikult arvate.
Paisutasin oma huvi akvaariumite, keraamika ja talude vastu pisut üle,
sest tahtsin meie sõprust päästa.
Owen. See tähendab nii palju, sõbrake.
Aga lisaks vajan ma ka teie heakskiitu
oma kampaaniale „Ma süda park“. Täna.
Saan õigesti aru? Tegid kõike seda oma tobeda pargi nimel? Uskumatu!
Ei, te olete mu kallid sõbrad. Aga kas ma ei või siis…
Kas sa ei mõista, kui lihtne sinu töö meie omaga võrreldes on?
Ei ole ju. Üldse mitte.
Mul on 18 000 puud 18 000 lehehunnikut
Suvisel ajal kõige higisem selg
Viiskümmend miljonit turisti
Suurlinna tuledest unistavat inimest Kõik sõltuvad minust
Ja pori mu saabastel On raske töö tulemus
Mul on nii palju loomi, terve loomaaed - Palju loomi, loomaaed
Ja ei, ma pole märter Ega motiveeritud hakkaja
Jessas, ma rügan täpselt nagu teie
Näed palju, palju, palju vaeva
Kui sinu juhtida on Central Park - Central Park
Töötad, töötad, töötad - Töötad, töötad õige nutikalt
Ütleme perele Et koju jõuame pimedas
Jah, me näeme palju vaeva - Palju, palju vaeva
Ma näen õige palju vaeva
Kus on muda su saabastel? Eks asenda need kingadega
Su suurim mure On maratoonarite jootmine
Kui sina näed meist rohkem vaeva On alpaka täiskohaga habemeajaja
Puhka õige pisut jalga
Ta arvab, et näeb palju, palju vaeva
Tema juhtida on Central Park
Ta arvab, et ta töötab, töötab, töötab Õige nutikalt
Ja ütleb perele Et jõuab koju pimedas
Jah, me näeme õige palju vaeva - Õige palju vaeva
Owen Tillerman, pull ootab.
Teate, ma teen selle ära. Olen Owen Tillerman.
Millist raskusastet sa soovid, partner?
Kõige raskemat.
Aga lepime kokku, et kui mina kaheksa sekundit sadulas püsin,
kirjutate teie mu taotlusele alla.
Nõus, Imelaps.
Ronin voodisse, püksid lõhki kistud Tõmban saapapaelad pingule
Pullil sarvist haaran
Palju, palju, palju vaeva - Palju vaeva
Kui sinu juhtida on Central Park
Mu selg! Mu pepu!
Oh ei, su kõige nunnum kehaosa! Aga muidu jäid ikka terveks?
Jah, jah, küll ma toibun. Lähme koju.
Ole hea. - Oot. Kirjutasite alla?
Tead, Owen, me oleme vist sinus eksinud.
See oli üsna vägev. Ja üsna loll.
Oleks sa ennast näinud! Jube rumal tegu.
Üritasid pulliga ratsutada. - Me igatsesime sind, Owen. Päriselt.
Tore oli näha, et vana hea muretu Owen on endiselt elus ja peaaegu terve.
Peaksime tihemini kokku saama, mitte vaid konverentsi ootama.
Meeleldi. - Tore, et tulin.
Ja et te ära leppisite.
See läks täitsa hästi.
Jah, väga hästi.
Vaata, kelle mina leidsin. Ehtsa Bevi.
Sa valetasid mulle. - Ei valetanud.
Sa pidasid mind temaks? Me pole üldse sarnased.
Näen sarnasust. - Olgu, mina ka. Meeldiv tutvuda.
Nii kahju. Mina oleksin su tööle võtnud.
Mis sest, et sa ei oska mannekeeniga sambat tantsida?
See linn pole üldse Oshkoshi moodi. Ma ei ole vist valmis.
Siin on miljoneid töökohti. Õige töö ootab sind.
Aitäh.
Kuulge, lähme sellesse peenesse hotelli, teen teile alkoholivabad kokteilid välja.
Sobib. - Tere, Ricky.
Tere päevast, Cole.
Nad teavad su nime? - Pikem jutt.
Huvitav, kui raske ehitusel kraanat juhtida oleks.
Lionel, mu puhkus kinnitati mitu kuud tagasi.
Anna andeks, aga Sappersteinide pulmi, Guthriete bat mitzvah't
ja Vaillancourtide katsikut su reisiplaanid ei huvita.
Pead ilma nende käteta hakkama saama,
sest mina sõidan Jamaicale. Sa ajad mu lihtsalt hulluks.
Oh heldus. - Olete vist parajas plindris.
Mu parim kelner lahkus koos märkmikuga. Mul pole aimugi, kelle joogid need on.
Martiinid sinna lauda, kolmas tellija soovis oliive lisaks.
Sellele mehele viski, nurgas istujale kaks laagriõlut
ja džinnikokteil laimiga. - Sa oled osav.
Ettekandja jääb alati ettekandjaks.
Ja see tüüp läheb minema, kui kohe arvet ei saa.
Ja see klient siin vajab töökohta.
Näita, mida oskad. - Tõsiselt? Kohe?
Jessas. Hästi. Tore.
Vabandust, see lõhnab Jasperi järele. - Tuun ja Kölni vesi?
Tubli, tädi Abby! - Sündinud tapja.
Mida? Kas Abby läheb Brandenhami tööle? Kes teab.
Järgmisel korral selgub. Ah, mis ma jaman. Läheb jah.
Mul on 18 000 puud 18 000 lehehunnikut
Suvisel ajal kõige higisem selg
Viiskümmend miljonit turisti Suurlinna tuledest unistavat inimest
Kõik sõltuvad minust - Kõik sõltuvad minust
Näed palju, palju, palju vaeva - Palju vaeva
Kui sinu juhtida on Central Park
Töötad, töötad õige nutikalt - Õige nutikalt
Ütleme perele Et koju jõuame pimedas
Jah, me näeme - Näeme
Õige palju vaeva - Palju, palju vaeva
Olen näinud õige palju vaeva - Palju, palju, palju vaeva
Tõlkinud Triin Jürimaa